SCB ลงนามสนับสนุนวงเงินสินเชื่อ PROUD
SCB ลงนามสนับสนุนวงเงินสินเชื่อ PROUD
17 ก.พ. 2563

ธนาคารไทยพาณิชย์ จำกัด (มหาชน) หรือ SCB เดินหน้าให้การสนับสนุนทางการเงินแก่โครงการอสังหาริมทรัพย์ที่มีศักยภาพ จับมือ บริษัท พราว เรียล เอสเตท จำกัด (มหาชน) หรือ PROUD ลงนามสนับสนุนสินเชื่อจำนวน 1,300 ล้านบาท เพื่อลงทุนพัฒนาโครงการ “Intercontinental Residences Hua Hin” ที่พักอาศัยระดับลักซ์ชัวรี่ บนทำเลศักยภาพใจกลางเมืองหัวหิน ด้วยจำนวนห้องพักรวมกว่า 238 ยูนิต บนเนื้อที่กว่า 7 ไร่
โดยมี นายวศิน ไสยวรรณ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Wholesale ร่วมด้วย นายรังสรรค์ องค์สรณะคม ผู้ช่วยผู้จัดการใหญ่ ผู้บริหารสายงาน Corporate Banking 3 ธนาคารไทยพาณิชย์ พร้อมด้วย นายพสุ ลิปตพัลลภ กรรมการบริหาร และ นายไพสิฐ แก่นจันทน์ กรรมการผู้จัดการ PROUD ร่วมพิธีลงนาม เมื่อเร็วๆ นี้